
jegyzőkönyv
az Egészségpolitikai és Szociális Bizottság
2011. november 14-ei rendkívüli üléséről

Helyszín: I. 183.
Időpont: 2011. november 14-én 10.00 órakor 

Bizottság részéről jelen van:
dr. Velkey György 		Bizottság elnöke
dr. Havas Szófia		Bizottság alelnöke (később érkezett)
dr. Hajdu Zsolt			Bizottság tagja
Jeneiné dr. Rubovszky Csilla	Bizottság tagja
Raduly József 			Bizottság tagja 
Rácz Béla 			Bizottság tagja (később érkezett)

Távolmaradását jelezte:  Czeglédi János –a bizottság alelnöke

További meghívottak: dr. Trombitás Zoltán és dr. Mári Róbert a BEK Zrt. képviseletében,
 			továbbá a mellékelt jelenléti ív szerint

Az ülést vezeti: dr. Velkey György elnök

dr. Velkey György: A Bizottság 7 tagú. A Bizottság 6 fővel határozatképes. Köszönti a jelenlévőket.

0. napirendi pont

Napirend elfogadása

1. Javaslat a Budapest, XXI. ker. II. Rákóczi Ferenc út 97-105. sz. alatti 9 db lakás bérbeadására kiírt lakáspályázat eredményére (bizottsági előterjesztés, előterjesztő: dr. Bagdy Gábor – átruházott hatáskör, előkészítő: Vagyongazdálkodási Főosztály)

2. Javaslat a Fővárosi Önkormányzat tulajdonában álló 27 db lakás piaci alapú lakbérrel történő bérbeadására kiírt lakáspályázat eredményének megállapítására. (bizottsági előterjesztés, előterjesztő: dr. Bagdy Gábor – átruházott hatáskör, előkészítő: Vagyongazdálkodási Főosztály)

3. A Budapesti Egészségközpont Zrt. Alapító Okiratának módosítása (közgyűlési előterjesztés, előterjesztő: dr. Szentes Tamás, előkészítő: Egészségügyi és Szociálpolitikai Főosztály)
 
dr. Velkey György: A napirendet elfogadásra javasolja. Ha nincs egyéb hozzászólás, észrevétel, javaslat, kéri, szavazzanak.
164/2011.(11.14.) Egészségpolitikai és Szociális Bizottság határozata (átruházott hatáskör)
Az Egészségpolitikai és Szociális Bizottság az ülés napirendjét az alábbiakban határozza meg:

1. Javaslat a Budapest, XXI. ker. II. Rákóczi Ferenc út 97-105. sz. alatti 9 db lakás bérbeadására kiírt lakáspályázat eredményére (bizottsági előterjesztés, előterjesztő: dr. Bagdy Gábor – átruházott hatáskör, előkészítő: Vagyongazdálkodási Főosztály)

2. Javaslat a Fővárosi Önkormányzat tulajdonában álló 27 db lakás piaci alapú lakbérrel történő bérbeadására kiírt lakáspályázat eredményének megállapítására. (bizottsági előterjesztés, előterjesztő: dr. Bagdy Gábor – átruházott hatáskör, előkészítő: Vagyongazdálkodási Főosztály)

3. A Budapesti Egészségközpont Zrt. Alapító Okiratának módosítása (közgyűlési előterjesztés, előterjesztő: dr. Szentes Tamás, előkészítő: Egészségügyi és Szociálpolitikai Főosztály)
 
Szavazás: 6 igen, 0 nem, 0 tartózkodás
Felelős: Velkey György János dr.
Határidő: azonnal
Határozathozatal módja: egyszerű többségű szavazás

1. napirendi pont

Javaslat a Budapest, XXI. ker. II. Rákóczi Ferenc út 97-105. sz. alatti 9 db lakás bérbeadására kiírt lakáspályázat eredményére

Előterjesztő: dr. Bagdy Gábor 
Előterjesztés előkészítő: Vagyongazdálkodási Főosztály

Az elnök kérdésére a hivatal részéről nincs kiegészítés az előterjesztéshez. 

dr. Havas Szófia: A főváros is bérlakáshiányban szenved, nem tartja indokoltnak, hogy a rendőrségnek, tűzoltóságnak, stb. adják át ezt az állományt. Az elvvel nem ért egyet és nem tudja támogatni ezeket az előterjesztéseket.
Raduly József: Támogatja a bérlők körének kiterjesztését.
dr. Velkey György: Heterogén a kép. Sok lakásra nem is volt pályázó.
Havas Szonja: A fővárosnak a saját hatáskörébe tartozó intézmények dolgozói részére kellene lakást biztosítani.
dr. Velkey György: Az előterjesztést elfogadásra javasolja. Ha nincs egyéb hozzászólás, észrevétel, javaslat, kéri, szavazzanak.
165/2011.(11.14.) Egészségpolitikai és Szociális Bizottság határozata (átruházott hatáskör) 
Az Egészségpolitikai és Szociális Bizottság úgy dönt, hogy javasolja a Gazdasági Bizottságnak, hogy a 9 db lakásra kiírt pályázat eredményéről, a bérlők személyéről az előterjesztés 4.sz. mellékletében foglalt – a pályázati feltételeknek való megfelelés és a közjegyzői sorsolás eredményeként létrejött – helyezési sorrend alapján döntsön. 

Szavazás: 4 igen, 2 nem, 0 tartózkodás
Felelős: Velkey György János dr.
Határidő: azonnal
Határozathozatal módja: egyszerű többségű szavazás




2. napirendi pont

Javaslat a Fővárosi Önkormányzat tulajdonában álló 27 db lakás piaci alapú lakbérrel történő bérbeadására kiírt lakáspályázat eredményének megállapítására.

Előterjesztő: dr. Bagdy Gábor 
Előterjesztés előkészítő: Vagyongazdálkodási Főosztály

Az elnök kérdésére a hivatal részéről nincs kiegészítés az előterjesztéshez.

dr. Havas Szófia: Ugyanaz a véleménye, mint az előző napirendi pontnál.
Raduly József: Ugyanaz a véleménye, mint az előző napirendi pontnál.
Dr. Velkey György: Az előterjesztést elfogadásra javasolja. Ha nincs egyéb hozzászólás, észrevétel, javaslat, kéri, szavazzanak
166/2011.(11.14.) Egészségpolitikai és Szociális Bizottság határozata (átruházott hatáskör)
Az Egészségpolitikai és Szociális Bizottság úgy dönt, hogy javasolja a Gazdasági Bizottságnak, hogy a 27 db lakásra kiírt piaci pályázat eredményéről, a bérlők személyéről az előterjesztés 7.sz. mellékletében foglalt – a pályázati feltételeknek való megfelelés és a közjegyzői sorsolás eredményeként létrejött – helyezési sorrend alapján döntsön. 

Szavazás: 4 igen, 2 nem, 0 tartózkodás
Felelős: Velkey György János dr.
Határidő: azonnal

3. napirendi pont

A Budapesti Egészségközpont Zrt. Alapító Okiratának módosítása

Előterjesztő Szentes Tamás dr. főpolgármester - helyettes
Előterjesztés előkészítő: Egészségügyi és Szociálpolitikai Főosztály

dr. Velkey György megkérdezi, hogy van-e az előkészítő főosztálynak kiegészíteni valója? – Nincs kiegészítés. Felkéri Trombitás Zoltán igazgatót, hogy az előterjesztéssel kapcsolatban mondja el véleményét.

Dr. Trombitás Zoltán: A névváltozásokat követően a FEBESZ mint szervezet megszűnt, és a FEB utódjaként létesült BEK Zrt végzi ezt a feladatot. A törvényjavaslatba tévesen a FEBESZ név került be. Észrevételezni lehetett volna egy módosító indítvánnyal, hogy elírás történt. Ha a minisztérium FEBESZ Zrt-t vesz át a fővárostól, ami nem létezik, akkor kénytelen a főváros létesíteni egy ilyen nevű intézményt. Ez ebben az előterjesztésben meg is történik a névváltoztatással. 

dr. Velkey György kéri, hogy a főosztályvezető, dr. Varga Gábor reagáljon a felvetett kérdésekre.

dr. Varga Gábor: a név a törvénytervezet 44. oldalán, a mellékletben valóban így szerepel. Az erre vonatkozó észrevételt több csatornán megtették. 

dr. Havas Szófia többek között megjegyzi, hogy a BEK Zrt  nem is egészségügyi szolgáltató intézmény, semmi nem indokolja, hogy elvigyék a fővárostól. 

dr. Velkey György: az előterjesztés a valóban kissé kaotikus helyzet tisztázására született. A főváros 12 egészségügyi intézményének háttérmunkáira, közbeszerzéseire szerződött a BEK Zrt, közvetlenül kötődik az egészségügyi intézményekhez, így logikus az együtt mozgásuk az államosítás során.  
A névváltozáshoz kapcsolódó kérdéskört egyéb észrevételek nem lévén lezárja. Az előterjesztés másik kulcskérdése az alaptőke kérdésköre. Ismételten megadja a szót Trombitás Zoltánnak.

Dr. Trombitás Zoltán levélben tájékoztatta a bizottság elnökét, főpolgármester-helyettest, főosztályvezetőt, hogy az előterjesztésben foglaltak veszélyeztetik a cég év végéig való működését, amennyiben a közgyűlés dönt az alaptőke leszállításáról. A jogszabály értelmében a tulajdonosnak a Felügyelő Bizottság véleményének meghallgatása után van lehetősége dönteni. A FEB ülés még nem zajlott le. Röviden összefoglalja a BEK Zrt tevékenységével kapcsolatos kérdéseket. A közbeszerzések 3 témakörbe oszthatók. Az egyik, amit a kórházak maguk végeznek, az egyedi műszerbeszerzések. Erről írásban már tájékoztatást adtak. A második, a rövidlejáratú közbeszerzések, ilyen az áram és a gáz közbeszerzések. Ezek megtörténtek. Pontos megtakarítási adatokkal még nem rendelkeznek a kórházaktól és a szolgáltatóktól. Az augusztusi bizottsági ülésen és később írásban is jelezték, állásfoglalást kérnek arra vonatkozóan, hogy mi történjék a hosszú távú közbeszerzésekkel? Jogszerűen lefolytathatnák azokat, de ismerve az átvételi terveket, felfüggesztették a hosszabb időre történő közbeszerzéseknek az elindítását. Ezek előkészítése megtörtént, a közbeszerzéseket egész rövid idő alatt el lehetne indítani, ha erre igény lenne. Eddig nem kaptak választ. A cég finanszírozása két forrásból történik. Az egyik, a rendeletben foglaltak szerinti, a másik a BEK Zrt alaptőkéje és az abból származó pénzforrások. A továbbiakban ismerteti a bizonytalan helyzetből adódó bevételszerzési nehézségeket. Az alaptőke drasztikus leszállítása olyan likvid helyzetet teremt, hogy a decemberi béreknek és járulékoknak a kifizetése is gondot okoz. 

dr. Velkey György: összegzi az elhangzottakat: az egyik kérdés az alaptőke leszállításával kapcsolatban a likviditási helyzet kezelése – ehhez a főosztályvezető válaszát kéri, hogy milyen számítások előzték meg a javaslatot? A második kérdés jogi, hogy a FEB döntése előtt egy közgyűlési határozat milyen jogi helyzetet teremt? Erre is kéri a hivatal válaszát a bizottság döntése előtt. A harmadik, az elmúlt időszak munkájának értékelése, amit a bizottság augusztusban tárgyalt az aktuális állapotnak megfelelően. Üdvözli, hogy az elmúlt évben igen aktív tevékenységet folytatott a BEK Zrt az előző évekhez viszonyítva. 

dr. Varga Gábor megköszöni a BEK Zrt vezetőinek a munkáját. Tájékoztatja a bizottságot, hogy a tőke nagyságára vonatkozóan előzetesen konzultáltak személyesen is. V.G. személy szerint, az 50 milliós határt javasolta, de ezt nem sikerült érvényesíteni. A megelőző számítások a kintlévőség nagyságrendjének, az eddig elvégzett feladatok értékének figyelembevételével történtek. Ha nem lennének időbeli eltérések a rendszerben, elvileg át tudna jutni a kéthónapos holtponton a rendszer. A fővárosnak nyilvánvalóan nem célja, hogy ellehetetlenüljön egy eredményesen működő cége. A 2. ponttal kapcsolatosan elmondja, hogy az ÁHt-ben utánanéztek, miszerint a közszolgáltatási tevékenységet végzőknél igazak az elmondottak. Nem közszolgáltatási tevékenységnek minősül a BEK Zrt. tevékenysége, így nem elvárás a FEB döntése, nem történik jogsértés, ha nem kérdezik meg a tulajdonosi döntést megelőzően. 

dr. Velkey György: akkor elmondható, hogy történtek előzetes számítások és elvileg lehetséges a cashflow fenntartása, de a gyakorlatban  T.Z. elmondása szerint nem látszik megvalósíthatónak. Van-e lehetőség a probléma áthidalására?

dr. Trombitás Zoltán: gyakorlatilag nem látja ennek lehetőségét, mivel a döntés után át kell utalni a pénzügyi forrásokat a Hivatalnak. A jelenlegi pénzeszköz nem fedezi egyetlen havi kiadásukat sem. 

dr. Varga Gábor: 53 nap áll rendelkezésre a cégbírósági bejegyzésig, amíg nem kell teljesíteni az átutalást a fővároshoz. A kamatokat lehet használni ezen idő alatt.

Dr. Mári Róbert többek között felhívja a figyelmet rá, hogy a Parlament szavazása sok mindent befolyásolhat. Ismerteti a jogszabály-tervezet helyet, mely szerint komplett alaptőkével kell átadni az intézményeket.

dr. Havas Szófia visszautal a néveltéréshez. Ha nem létező céget kívánnak elvinni, akkor egyik verzió, hogy kell csinálni egy ilyen nevű céget 18 millió alaptőkével, amit kivesznek a BEK Zrt-ből. Pillanatnyilag nem létezik a FEBESZ. Szerinte nem a BEK Zrt. alaptőkéjét kell elvenni, hanem alapítani kell egy FEBESZ Zrt-t 18 milliós alaptőkével, amit elvihetnek. A névváltozás nem megoldás. Kérdése a BEK Zrt képviselőjéhez, hogy mi történik a régen elindított közbeszerzésekkel, pl. a teleradiológiával, az Uzsoki Kórház-fejlesztéssel, stb? Továbbá kérdése a hivatalhoz, hogy a visszafizetendő pénz hova kerülne? Mi van a telemedicina 800 milliójával?

dr. Trombitás Zoltán: a teleradiológiáról tudnak nyilatkozni, a másik nem tartozik hozzájuk. (Varga Gábor közbeveti, hogy az a Beruházási Osztályhoz tartozik.) A Fővárosi Közgyűlés meghosszabbította a négy kórház engedélyokiratát, meghatároztak egy új módszert, a versenypárbeszéd formát, ami az egyetlen alkalmas közbeszerzési forma volt az összekuszálódott teleradiológiai helyzetben. Erről a bizottságot már korábbi beszámolásuk során tájékoztatták.

Dr. Mári Róbert tájékoztatja a bizottságot az eljárás lefolytatásáról. Pénteken került volna sor az eredményhirdetésre. A hivatal illetékesei a források elvonására hivatkozva kezdeményezték az eljárás leállították, így azt érvénytelennek nyilvánították. 

dr. Havas Szófia: kikerül az ágazatból a BEK Zrt alaptőkéje, a közel 800 milliós teleradiológiai pénz és, ha jól érti, az Uzsoki önrésze is kikerül az ágazatból. Ez kb. másfél milliárd.

dr. Velkey György: Az Uzsokiról ne beszéljenek, mert nincs róla információjuk.

dr. Havas Szófia úgy látja, hogy az ágazatból kikerülő összeg visszakerülésére nincs esély. Sajnálja, hogy a teleradiológiás beszerzésből nem sikerült semmit megvalósítani, mert az intézmények nagyon lepusztult állapotban vannak, éppen a sürgősségi ellátást végzők elsősorban, ahol 20-30 éves gépekkel dolgoznak.

dr. Velkey György : a teleradiológiai kérdés nem volt napirenden, így erről nem szavaznak. Egy következő bizottsági ülésen napirendre veszik a kérdést, hogy érdemben tudjanak tárgyalni róla. 
Ha az előterjesztéssel kapcsolatban nincs egyéb hozzászólás, észrevétel, javaslat, kéri, szavazzanak, egyéb javaslat nem lévén, a négy határozati javaslatot érintően egyben. 
167/2011.(11.14.) Egészségpolitikai és Szociális Bizottság határozata
Az Egészségpolitikai és Szociális Bizottság a Fővárosi Közgyűlésnek elfogadásra javasolja a „A Budapesti Egészségközpont Zrt. Alapító Okiratának módosítása” című előterjesztést.

Szavazás: 4 igen, 2 nem, 0 tartózkodás
Felelős: Velkey György János dr.
Határidő: azonnal
Határozathozatal módja: egyszerű többségű szavazás

Dr. Velkey György megköszöni a részvételt, az ülést bezárja.

A jelen jegyzőkönyv nyilvános ülésről készült, a szavazás minden esetben nyílt volt.


Budapest, 2011. november 14.
	

	Dr. Velkey György
   bizottság elnöke



Jegyzőkönyvvezető:
Ihász Márta

